চরণদ্বীপ বাংলাদেশের চট্টগ্রাম জেলার  বোয়ালখালী উপজেলার অন্তর্গত একটি ইউনিয়ন।   আয়তন  চরণদ্বীপ ইউনিয়নের আয়তন ১,৪৯৭ একর (৬.০৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী চরণদ্বীপ ইউনিয়নের মোট জনসংখ্যা ১৮,৯২৬ জন। এর মধ্যে পুরুষ ৮,৮২৩ জন এবং মহিলা ১০,১০৩ জন। মোট পরিবার ৩,৭৮৯টি।   অবস্থান ও সীমানা  বোয়ালখালী উপজেলার সর্ব-উত্তরে কর্ণফুলী নদীর পাড়ে চরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে শ্রীপুর খরণদ্বীপ ইউনিয়ন; দক্ষিণে শ্রীপুর খরণদ্বীপ ইউনিয়ন, পোপাদিয়া ইউনিয়ন ও কধুরখীল ইউনিয়ন; পশ্চিমে কধুরখীল ইউনিয়ন এবং উত্তরে কর্ণফুলী নদী ও রাউজান উপজেলার নোয়াপাড়া ইউনিয়ন ও বাগোয়ান ইউনিয়ন অবস্থিত।   প্রশাসনিক কাঠামো  চরণদ্বীপ ইউনিয়ন বোয়ালখালী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার অাওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রাম ২টি হল:  চরণদ্বীপ  সৈয়দনগর   নামকরণ  হযরত বু-আলী কালন্দর শাহ (রহ.) বোয়ালখালী আসার সময় নদী পথে চরণদ্বীপে তার পবিত্র চরণ রেখেছিলেন বলেই এর নাম চরণদ্বীপ হয়েছে বলে জনশ্রুতি আছে।   শিক্ষা ব্যবস্থা  ২০১১ সালের আদমশুমারি অনুযায়ী চরণদ্বীপ ইউনিয়নের সাক্ষরতার হার ৫৭.২%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  মাদ্রাসা  চরণদ্বীপ রজভীয়া ইসলামিয়া ফাজিল মাদ্রাসা  মুহাম্মদিয়া ইসলামিয়া দাখিল মাদ্রাসা আল্লামা অছিয়র রহমান ফারুকী হেফজ ও এতিমখানা। মাধ্যমিক বিদ্যালয়  চরণদ্বীপ ইউ সি উচ্চ বিদ্যালয়  চরণদ্বীপ দেওয়ান বিবি বালিকা উচ্চ বিদ্যালয় প্রাথমিক বিদ্যালয়  চরণদ্বীপ আব্বাসিয়া সরকারি প্রাথমিক বিদ্যালয়  চরণদ্বীপ দেওয়ান বিবি সরকারি প্রাথমিক বিদ্যালয়  চরণদ্বীপ মডেল সরকারি প্রাথমিক বিদ্যালয়  চরণদ্বীপ সিকদারিয়া সরকারি প্রাথমিক বিদ্যালয়  পশ্চিম চরণদ্বীপ সরকারি প্রাথমিক বিদ্যালয়  পূর্ব চরণদ্বীপ ঘাটিয়াল পাড়া সরকারি প্রাথমিক বিদ্যালয়  পূর্ব চরণদ্বীপ সরকারি প্রাথমিক বিদ্যালয়  বারৈপাড়া মোস্তাফিয়া সরকারি প্রাথমিক বিদ্যালয়  রারৈয়াপাড়া আহছানিয়া সরকারি প্রাথমিক বিদ্যালয়  কিন্ডারগার্টেন  আলা হযরত ইন্টারন্যাশনাল ইসলামিক একাডেমি  ইমাম হাছান (রা.) একাডেমী  সানফ্লাওয়ার কিন্ডারগার্টেন  হাজী কিন্ডারগার্টেন।   যোগাযোগ ব্যবস্থা  চরণদ্বীপ ইউনিয়নে যোগাযোগের প্রধান প্রধান সড়কগুলো হল কালুরঘাট-চরণদ্বীপ সড়ক, চরণদ্বীপ-শ্রীপুর সড়ক এবং চরণদ্বীপ-আমুচিয়া সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া চট্টগ্রাম মহানগরীর কালুরঘাট থেকে নৌপথে এ ইউনিয়নে যোগাযোগ করা যায়।   ধর্মীয় উপাসনালয়  চরণদ্বীপ ইউনিয়নে ১৪টি মসজিদ ও ৭টি ঈদগাহ রয়েছে। ২টি বুদ্ব মন্দির রয়েছে।   খাল ও নদী  চরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে প্রবাহিত হচ্ছে ইব্রাহীম চৌধুরী খাল, আছুয়ার পোল খাল, হাজীপাড়া খাল এবং মাইজপাড়া-সৈয়দনগর সংযোগ খাল।   হাট-বাজার  চরণদ্বীপ ইউনিয়নের প্রধান ২টি হাট/বাজার হল চরণদ্বীপ ফকিরহাট এবং মধ্যম সৈয়দনগর চাঁদার হাট।   দর্শনীয় স্থান  ফকিরাখালী ব্লক ভিউ, আল্লামা শাহ অছিউর রহমান আল ফারুকী রহমাতুল্লাহ আলাইহির মাজার শরীফ, হযরত শাহ হারবাংগীরি রহমাতুল্লাহ আলাইহির মাজার শরীফ,  কর্ণফুলী নদী   উল্লেখযোগ্য ব্যক্তি  চরণদ্বীপ ইউনিয়নের উল্লেখযোগ্য ব্যক্তিগণের মধ্যে রয়েছেন:  আল্লামা শেখ অছিয়র রহমান আল ফারুকী –– সুফি সাধক।  আল্লামা সৈয়দ আমিনুল ইসলাম হারবাংগিরী –– সুফি সাধক।  ডাঃ রুকন উদ্দীন চৌধুরী –– প্রাক্তন অধ্যাপক, চট্টগ্রাম মেডিকেল কলেজ।  মুফতি মুহাম্মদ ইদ্রিস রেজভী –– ইসলামী ব্যক্তিত্ব।  মুহাম্মদ সিরাজুল ইসলাম –– প্রাক্তন সংসদ সদস্য।   জনপ্রতিনিধি   বর্তমান চেয়ারম্যান: মোহাম্মদ শামসুল আলম  চেয়ারম্যানগণের তালিকা ক্রম নংচেয়ারম্যানের নামসময়কাল০১মুহাম্মদ আতাউল হক১৯৭১-১৯৭৩০২কবির আহমদ১৯৭৩-১৯৭৭০৩সিরাজুল ইসলাম১৯৭৭-১৯৮৪০৪আতাউল হক১৯৮৪-১৯৯০০৫আবদুল মোনাফ১৯৯০-১৯৯৪০৬ফরিদুল আলম১৯৯৪-১৯৯৫০৭নুরুল আলম১৯৯৫-১৯৯৭০৮রফিক উদ্দিন১৯৯৭-১৯৯৯০৯মাহবুবুল আলম১৯৯৯-২০০৫১০নুরুল আলম২০০৫-২০১১১১মুহাম্মদ শোয়াইব রেজা২০১১-২০১৬১২মুহাম্মদ শামসুল আলম২০১৬-বর্তমান   আরও দেখুন   বোয়ালখালী উপজেলা  বোয়ালখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বোয়ালখালী উপজেলার ইউনিয়ন